અમદાવાદ: આઇપીએલ ક્રિકેટ લીગની સિઝનમાં અંદાજે ૨૦૦ કરોડથી વધુનો સટ્ટો ગુજરાતમાં રમાઇ રહ્યો છે ત્યારે આવા સટોડિયાને ઝડપવા પોલીસે કમર કસી છે. મકાન ભાડે રાખી તથા હોટલમાં રૂમ ભાડે રાખીને સટોડિયા સટ્ટો રમતા હોય છે, પરંતુ અમદાવાદ ગ્રામ્ય એસઓજીએ બોપલના પાન પાર્લરમાં ક્રિકેટ લાઇવ લાઇન નામની એપ્લિકેશન પરથી ક્રિકેટ સટ્ટો રમાડતા બે શખસની ધરપકડ કરી છે. પોલીસે રોકડ રૂ. ૩,૦૦૦, ત્રણ મોબાઇલ, ટીવી અને સટ્ટાના હિસાબની ડાયરી સહિતનો મુદ્દામાલ જપ્ત કર્યો છે, જ્યારે એક આરોપીને ફરાર દર્શાવાયો છે.